เปิด 3 หุ้น SET100 สุดแกร่ง! ยืนบวกสวนตลาดรูดหนัก 53 จุด
เปิด 3 หุ้น SET100 สุดแกร่ง! ยืนบวกสวนตลาดรูดหนัก 53 จุด โดย ณ เวลา 15.51น. อยู่ที่ 1,618.32 จุด ลดลง 53.40 จุด หรือ 3.19% มูลค่าซื้อขายที่ 1.02 แสนลบ.
เปิด 3 หุ้น SET100 สุดแกร่ง! ยืนบวกสวนตลาดรูดหนัก 53 จุด โดย ณ เวลา 15.51น. อยู่ที่ 1,618.32 จุด ลดลง 53.40 จุด หรือ 3.19% มูลค่าซื้อขายที่ 1.02 แสนลบ.
7 มี.ค. 2565

ผู้สื่อข่าวรายงานว่า ดัชนีตลาดหุ้นไทยภาคบ่ายวันนี้ (7 มี.ค.65) ปรับตัวในแดนลบต่อเนื่อง โดย ณ เวลา 15.51น. อยู่ที่ 1,618.32 จุด ลดลง 53.40 จุด หรือ 3.19% มูลค่าซื้อขายที่ 1.02 แสนล้านบาท เนื่องจาก รับแรงเทขายตาม Sentiment ตลาดหุ้นทั่วโลกเป็นลบ เนื่องจากกังวลสถานการณ์สงครามยูเครน-รัสเซียที่มีแนวโน้มยืดเยื้อและบานปลายจะส่งผลกระทบอย่างมากต่อเศรษฐกิจโลก โดยเฉพาะจากราคาน้ำมันที่พุ่งแรงอย่างต่อเนื่อง
จากปัจจัยดังกล่าวส่งผลให้มีแรงเทขายในหุ้นขนาดใหญ่ออกมาอย่างหนัก ขณะเดียวกันยังมีหุ้นที่ปรับตัวแข็งแกร่งกว่าตลาดหุ้นติดลบ โดยมีทั้งหมด 3 ตัว ประกอบด้วย PTTEP, BANPU และ CHG ดังตารางประกอบ 

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า วันนี้(7 มี.ค.65) ตลาดหุ้นไทยปรับตัวลงมากจากสถานการณ์สงครามระหว่างรัสเซียและยูเครนที่ยังสร้างแรงกดดันอย่างมาก และราคาน้ำมันดิบเพิ่มสูงขึ้นจะส่งผลกระทบต่อการฟื้นตัวของเศรษฐกิจโลกและเศรษฐกิจไทย ทำให้มีแรงขายสินทรัพย์เสี่ยงออกมาทั่วโลก โดยกังวลการรุกคืบเข้าโจมตียูเครนหนักขึ้นและมาตรการคว่ำบาตรรัสเซียทำให้มีความเสี่ยงสูงขึ้น
สำหรับประเทศไทย ซึ่งเป็นประเทศผู้นำเข้าน้ำมัน ก็จะได้รับผลกระทบจากราคาน้ำมันที่พุ่งสูงเป็นลบต่อเศรษฐกิจไทยโดยรวม ดุลบัญชีเดินสะพัดจะแย่ลง รวมถึงนักท่องเที่ยวรัสเซียที่จะหายไปหลังจากค่าเงินรูเบิลดิ่งลงอย่างหนัก ทำให้การฟื้นตัวเศรษฐกิจไทยมีความเปราะบางมากขึ้น
ทั้งนี้แนะนำนักลงทุนอาจใช้จังหวะนี้เริ่มเข้าซื้อในลักษณะ Selective Buy ชู Domestic Play เด่น  อาทิ กลุ่มค้าปลีก กลุ่มไอซีที และกลุ่มโรงพยาบาล โดยให้แนวรับ 1,620-1,600 จุด หากหลุดให้แนวรับถัดไปที่ 1,585 และ 1,570 จุด แนวต้านที่ 1,630-1,640 จุด 